### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Motivation

Aarhus Kommune har et ambitiøst klimamål om at være CO2-neutrale i 2030. For at lykkes med dette mål kræver det, at alle bliver en aktiv del af den grønne omstilling, hvor ansvarlighed, synlighed og ejerskab spiller en vigtig rolle. I [adresse] klimahandleplan er der fortsat et forbedringspotentiale på de større velfærdsområder.

Grøn omstilling og hensynet til klima skal i højere grad være en integreret del af kerneopgaven, og derfor er det vigtigt, at den grønne omstilling masseres ind i hverdagens opgaver og gøremål, så det ikke bliver en isoleret indsats. Gennem små skridt kan vi gøre en stor forskel. Det er vigtigt, at initiativerne og ideer også kan udspringe lokalt fra medarbejderne tæt på borgerne og de store velfærdsopgaver. Mange indsatser er fortsat forankret mere centralt/fælles.

Klimaambassadører

Der er tidligere lavet en nulpunktsmåling, som viser, at der er mange, som gerne vil bidrage til den grønne omstilling, men mangler viden til hvordan. Derfor ønsker vi at klæde medarbejdere og ledere på til at blive grønnere i hverdagen gennem et kompetenceløft i form af frivilligt at kunne melde sig som klimaambassadører. Ambassadørernes rolle er at spotte, hvordan driften kan gøres grønnere, gå foran og vise vejen. Dermed skabes der lokalt medejerskab, større synlighed og øget grøn dialog.

Adfærdsændringer

Den grønne omstilling kræver adfærdsændringer. Derfor skal vi have fokus på, hvordan [adresse] kan gå foran og vise vejen. Er det eksempelvis ved at stille større krav til den grønnemadkultur i kommunens kantiner, skoler, folkehuse mv., transportvaner i forbindelse med møder og løsning af kerneopgaven eller minimere vores forbrug. Det bør derfor undersøges, om der skal laves principper, som kan hjælpe os til at træffe de grønne valg.

Som følge af klimamålet er der en del busser, som skal udskiftes i de kommende år både i MSO og MBU. I stedet for at anskaffe samme antal el-busser, kunne det være interessant med et projektomkring dele-elbusser på tværs af magistratsafdelinger.

Beslutning

Derfor forslår vi:

- Midler til et grønt kompetenceløft lokalt

- Belysning af andre muligheder for den grønne omstilling internt i [adresse] på de større velfærdsområder med fokus på, hvordan den enkelte medarbejder kan bidrage til den grønne omstilling.